גולן פולק

זה גולן פּוֹלַק (נולד ב-10 בספטמבר 1991) הוא ג'ודוקא עבר ישראלי ומאמן בנבחרת הגברים של ישראל בג'ודו, בעל מדליית ארד באליפות העולם (אסטנה 2015), פעמיים ספורטאי אולימפי, אלוף המכביה במשקל של עד 66 ק"ג ובעל מדליות רבות בטורנירי מאסטרס, גראנד סלאם וגראנד פרי. פולק התחיל את דרכו אצל המאמן אורן בן ארצי. הוא התחרה לראשונה בתחרות בינלאומית באליפות אירופה לקדטים (עד גיל 17) שנערכה במישקולץ בשנת 2006. הוא התחרה אז בקטגוריית המשקל של עד 55 ק"ג, וסיים במקום החמישי. בשנת 2007 שחזר הישג זה באליפות אירופה לקדטים שנערכה בוולטה, הפעם בקטגוריית המשקל של עד 60 ק"ג. כן זכה באותה שנה במדליית ארד בפסטיבל האולימפי האירופי לנוער שנערך בבלגרד. בשנת 2008 החל להתחרות גם בתחרויות בוגרים, בקטגוריית המשקל - עד 66 ק"ג. באליפות ישראל שנערכה באותה שנה זכה במדליית הארד. בשנת 2009 זכה במדליית הזהב במכביה, ובהמשך השנה סיים במקום החמישי באליפות העולם עד גיל 20 שנערכה בפריז, וכן זכה לראשונה באליפות ישראל, והוא בן 18 בלבד. בשנת 2010 סיים במקום השביעי באליפות אירופה עד גיל 20 שנערכה בסמוקוב. באליפות ישראל שנערכה בשנת 2011 התחרה בקטגוריית המשקל של עד 73 ק"ג, וזכה במדליית הארד. במהלך התקופה שלאחר מכן רשם מספר הישגים בתחרויות בסבב גביע העולם: מדליית זהב בטאלין (יוני 2011), מדליית ארד בטביליסי (ינואר 2012), מדליית כסף במדריד (יוני 2012) ומדליית ארד בליסבון (יוני 2012). ועדת החריגים של היחידה לספורט הישגי המליצה לאפשר את השתתפותו של פולק באולימפיאדת לונדון (2012), אף שלא השיג את הקריטריון האולימפי הישראלי המחמיר. במשחקים האולימפיים הפסיד פולק בסיבוב הראשון לצרפתי דויד לרוז. לאחר המשחקים האולימפיים התחרה באליפות ישראל, שוב בקטגוריית המשקל של עד 73 ק"ג, וזכה במדליית הכסף, לאחר שהפסיד בגמר לוואדים גושין. בהמשך, שב להתחרות בקטגוריית המשקל של עד 66 ק"ג בתחרויות הגראנד-פרי. במסגרת זו, זכה בראשית 2013 במדליית ארד בדיסלדורף ובמדליית כסף בסמסון. באליפות אירופה שנערכה באותה שנה בבודפשט, הודח בסיבוב השני. פולק רשם את הישג השיא שלו בבוגרים כאשר זכה במדליית הארד בטורניר המאסטרס שנערך ברוסיה. בדצמבר 2014 זכה במדליית כסף בתחרות הגרנד סלאם בטוקיו. באוגוסט 2015 זכה במדליית ארד באליפות העולם בג'ודו שנערכה באסטנה שבקזחסטן כאשר בדרך גבר על המדורג ראשון בעולם במשקלו. באולימפיאדת ריו דה ז'ניירו הודח בסיבוב הראשון. ב-19 באוקטובר 2018, לאחר פציעות רבות במהלך הקריירה, הודיע פולק על פרישה מג'ודו בגיל 27. לאחר פרישתו החל לאמן בנבחרת ישראל את נבחרת הקדטים,לאחר מכן את הנבחרת הג׳וניור ובמקביל אימן את פיטר פלצ׳יק וים וולצ׳ק בהכנות לאולימפיאדת פריז 2024 נשוי למור פולק ולהם שלושה ילדים מדיה וקבצים בנושא גולן פולק בוויקישיתוף גולן פולק, ברשת החברתית פייסבוק גולן פולק, ברשת החברתית אינסטגרם גולן פולק, באתר olympedia.org גולן פולק, באתר איגוד הג'ודו העולמי גולן פולק, באתר JudoInside.com גולן פולק, באתר הוועד האולימפי בישראל גולן פולק באתר Judo Inside (באנגלית) דני בורשבסקי‏, העם עם הגולן, באתר וואלה, 25 באפריל 2012 אורן אהרוני, אליפות אירופה בג'ודו: הלקח שלמד גולן פולק, באתר ynet, 22 באפריל 2013 ענת יתח, הג'ודוקא חזר לצפת מאוכזב: לא סולח לעצמי, אין מצב שאני פורש בלי מדליה, באתר mynet (כפי שנשמר בארכיון האינטרנט), 28 באוגוסט 2016 אורי טלשיר, גולן פולק: "הרגשתי שאין כלום יותר בעולם", באתר הארץ, 5 באוגוסט 2017 איגוד הג'ודו הבינלאומי (IJF), IJF World Ranking List (עמ' 42), ראו עמ' 6, ‏30 במאי 2016 (באנגלית) (ארכיון) אורן אהרוני, ג'ודו: כסף לגולן פולק בגראנד סלאם בטוקיו, באתר ynet, 5 בדצמבר 2014 שירי אלג'ם, ‏עוד הישג ענק לג'ודו: פולק זכה בארד באליפות העולם, באתר ערוץ הספורט, 25 באוגוסט 2015 אסי ממן, ‏גולן פולק פורש מג’ודו: שלם עם ההחלטה, באתר ONE‏, 19 באוקטובר 2018